Rikunarita-ORG/Wikinium huggingface dataset:
# Morter (arma)

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Soldad de l'Armada ucraina che careghen un morter
El **morter** a l'è un toch de artilieria che se po portà in sgir e che 'l tira di bombe cont el tir curv: l'è doperad soratut de l'infanteria e 'me arma per ciapà di obietiv che poden minga vesser ciapad del tir diret.

Storegament e in la pupart di cas inn a avancarega, roba che i rend anca propi facil de fà, ma ghe n'è de pussee compless a retrocarega: a bon cunt, inn i uneghe armi de foeugh moderne a vesser ancamò a avancarega.

## Riferiment

* Treccani

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Morter (arma)**

## Vos corelade

* Bombarda
* Morter a man
# Blindad de straport trupe

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Un APC Patria AMV finlandes cont un morter sora
Un **blindad de straport trupe** (in ingles *Armoured Personnel Carrier*, breviad *APC*) a l'è un mez militar con la corazza che 'l serviss a menà l'infanteria vers el camp de bataja, a dàgh anca un minim de protezzion, ativa - despess cont una mitraliadora o 'n cannon piscinin - e passiva, con la blindatura.

In bas al tratad in sui forze armade convenzionai in Europa, un blindad de straport trupe a l'è "un veicol blindad del combater che l'è pensad e fad per straportà una squadra de infanteria e che l'è armad, de regola, cont un'arma de men de 20 ghei de caliber". A l'è de partì de 'n veicol del combater de l'infanteria, che l'è pussee blindad e armad, vist che l'è pensad per dàgh propi suport ai omen in bataja.

I infant che vann in su 'n APC inn part de l'infanteria mecanizada. Despess inn anfibi e doperad anca in servizzi de ambulanza, in del cas a inn protesgiud de la convenzion de Ginevra.

## Riferiment

* Treaty on Conventional Armed Forces in Europe

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Blindad de straport trupe**

## Vos corelade

* Blindad linsger de l'infanteria
* Mez special de la polizzia
* Veicol blindad del combater
* Veicol de sigurezza interna